**Ο δικός μας εγκλεισμός**

Ακούγοντας κανείς την ιστορία της Κιβωτού του Νώε δεν μπορεί εύκολα να καταλάβει την αλληγορική σημασία της. Μια παγκόσμια φυσική καταστροφή απειλούσε όλα τα είδη του πλανήτη και ο Νώε ανέλαβε τη διάσωσή τους. Στην περίπτωση τηε πανδημίας η φύση επέλεξε να απειλήσει το ανθρώπινο γένος με έναν φονικό ιό . Γιατροί και επιστήμονες ανέλαβαν να προστατέψουν τους ανθρώπους, σαν τον Νώε περιορίζοντας τους στα σπίτια τους μακριά από τις δραστηριότητές τους. Ο κάθε ένας θα έπρεπε να μετατρέψει το σπίτι του σε δική του κιβωτό και να περιμένει να περάσει το κακό με πίστη και υπομονή. Το σπίτι μας, η προσωπική μας κιβωτός είναι ασφαλής αλλά γεμάτο μοναξιά επίσης. Το διάστημα του εγκλεισμού μεγάλο επίσης και δοκιμάζονται τα ανθρώπινα όρια. Η φύση γύρω μας φαίνεται ανεπηρέαστη και η απειλή είναι αόρατη. Δεν μπορούμε πια να αναπνέουμε παρά μόνο με μάσκα. Απομονωνόμαστε και ξεχνάμε σιγά σιγά να επικοινωνούμε. Οι φόβοι για τις οθόνες, τους υπολογιστές τα social media έγιναν πραγματικότητα. Η κιβωτός μας έχει και εικονική πραγματικότητα. Παρόλα αυτά όπως ο Νώε βοήθησε να αποκατασταθεί η κανονικότητα στον πλανήτη, οι επιστήμονες ανακάλυψαν εμβόλια ενάντια στον αόρατο εχθρό. Το μόνο που μπορούμε να κάνουμε είναι να ελπίζοθμε ότι η πόρτα της κιβωτού σύντομα θα ανοίξει...

Ελένη Γουνελά Β1